Izziņa par atzinumos sniegtajiem iebildumiem

|  |
| --- |
| **likumprojektam “Grozījumi Militārā dienesta likumā” (VSS - 601)** |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums |  |
|  |  |
| Saskaņošanas dalībnieki | Tieslietu ministrija, Finanšu ministrija, Labklājības ministrija, Veselības ministrija, Valsts kanceleja. |
|    |  |
|  |  |  |

|  |  |  |
| --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus |  | Tieslietu ministrijas, Labklājības ministrijas, Valsts kancelejas iebildumus |
|    |  |
|  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |
|    |  |
|    |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
|  |  | **Tieslietu ministrijas 10.08.2020. atzinums Nr. 1-9.1/855** |  |  |
|  1.  | 2. Papildināt 42. panta trešo daļu aiz vārda “rezervē” ar vārdiem “vai uzņem Zemessardzē, ja persona izteikusi šādu vēlmi un atbilst Latvijas Republikas Zemessardzes likumā noteiktajām prasībām uzņemšanai Zemessardzē”. | 1. Projekta 2. pantā paredzēto grozījumu Militārā dienesta likuma (turpmāk – likums) 42. panta trešajā daļā nepieciešams papildus izvērtēt. Vēršam uzmanību, ka šāds grozījums likuma 42. panta trešajā daļā nenorāda precīzu normas mērķi tiesību sistēmā. Dienests Zemessardzē tiek regulēts ar citu likumu. Ievērojot minēto, nosakot atvaļinātā karavīra tiesības dienestu turpināt Zemessardzē, piedāvājam to izteikt atsevišķā teikumā vai panta trešo daļu izteikt jaunā redakcijā ar punktiem nodalot dažādas rīcības gadījumus. Papildus norādām, ka saistībā ar šo jauno regulējumu projekta anotācijā ir neprecīza norāde uz likuma 63. panta otro daļu, jo projekta anotācijā norādītais grozījums ir par militāro darbinieku ieskaitīšanu rezerves karavīros un nav saistīts ar Zemessardzi. | **Ņemts vērā** | 2. Izteikt 42. panta trešo daļu šādā redakcijā:“(3) Pārējos atvaļināšanas gadījumos karavīru:1) atvaļina militārā dienesta rezervē;2) uzņem Zemessardzē, ja karavīrs pirms atvaļināšanas izteicis šādu vēlmi un atbilst Latvijas Republikas Zemessardzes likumā noteiktajām prasībām uzņemšanai Zemessardzē”.Papildināts anotācijas I. sadaļas 2. punkts. |
|  2. | 6. Papildināt likumu ar 60.ˡ un 61.² pantu šādā redakcijā: | 2. Projekta 6. pantā paredzētos grozījumus nepieciešams redakcionāli precizēt, proti, precizēt likuma jauno pantu numerāciju, vai arī atbilstoši Ministru kabineta 2009. gada 3. februāra noteikumu Nr.108 “Normatīvo aktu projektu sagatavošanas noteikumi” 72. punktam izteikt kā divus atsevišķus grozījumu pantus. Papildus norādām, ka šobrīd likumā nav 61.¹ pants, bet projektā paredzētajos pārejas noteikumos tiek norādīts 60.² pants, kāds projektā nav. | **Panti par militārajiem darbiniekiem ir svītroti.** |  |
|  3. | Likumprojekta anotācija | 3. Projekta 6. pantā paredzēto likuma 60.¹ pantu nepieciešams izvērtēt un precizēt. Ikvienas personas darba tiesības ir Latvijas Republikas Satversmes 106. pantā noteiktās cilvēka pamattiesības, kuras nepieciešams regulēt ar likumu. Projekta 6. pantā paredzētā likuma 60.¹ panta otrā daļa paredz, ka darba tiesiskās attiecības reglamentējošo normatīvo aktu noteikumi attiecināmi uz militārajiem darbiniekiem tikai tajā daļā, kura nav regulēta šajā likumā. Vēršam uzmanību, ka projektā nav noteikts, ka militārie darbinieki darba tiesiskajās attiecībās tiek pielīdzināti karavīriem, lai uz viņiem attiecinātu visu likumā noteikto regulējumu. Tādējādi šobrīd tikai panta trešajā daļā paredzētā iekšējā atsauce par militārā darbinieka darba dienas ilgumu saskaņā ar šā likuma 12. panta trešās daļas noteikumiem paredz regulējumu par militārajiem darbiniekiem. Tieslietu ministrijas ieskatā šāds regulējums ir nepilnīgs un to nepieciešams precizēt, vienlaikus projekta anotācijā sniedzot izvērstu skaidrojumu par militāro darbinieku darba tiesiskajām attiecībām, proti, kopīgo un atšķirīgo karavīru un militāro darbinieku dienesta (darba) attiecībās. Šobrīd, piemēram, nav saprotams, kādā veidā tiks skatīti projektā paredzēto militāro darbinieku darba strīdi, proti, civilajā vai administratīvajā procesā. | **Panti par militārajiem darbiniekiem ir svītroti.** |  |
|  4. | 60.ˡpants. Militārā darbinieka darba tiesiskās attiecības(1) Militārie darbinieki ir civilpersonas vecumā līdz 65 gadiem, kas uz darba līguma pamata pilda aizsardzības ministra noteiktos militāro darbinieku amatus Aizsardzības ministrijā, Nacionālajos bruņotajos spēkos un Aizsardzības ministrijas padotībā esošajās iestādēs. | 4. Projekta 6. pantā paredzēto likuma 60.1 panta pirmo daļu, kā arī likuma 61.2 pantu par pārcelšana citā amatā valsts interesēs nepieciešams papildus izvērtēt. Projekta anotācijā tiek norādīts, ka militārie darbinieki būs noteiktās jomas apmācīti un pieredzējuši aizsardzības nozares darbinieki, kuri atbilstoši savai kompetencei tiks regulāri iesaistīti Nacionālo bruņoto spēku militārajās mācībās (sākotnēji tiek plānots ieviest šos amatus trim profesijām: piemēram, pavāri, autovadītāji, tehniskās apkopes speciālisti. Tiek plānots ieviest šos amatus arī darbiniekiem, kas sniegs ģeodēzisko/kartogrāfisko/ģeotelpiskās informācijas atbalstu NBS). Vēršam uzmanību, ka nav pietiekami saprotams, kā šādu profesiju pārstāvji varētu tikt nodarbināti Aizsardzības ministrijā, kas ir nozares vadošā iestāde un veic noteiktās jomas politikas plānošanu. Ja projektā tiek paredzēta militāro darbinieku nodarbināšana ne tikai Nacionālajos bruņotajos spēkos, bet arī citās iestādēs, projekta anotācijā nepieciešams sniegt izvērstu skaidrojumu par plānoto militāro darbinieku nodarbināšanu. Turklāt jāņem vērā, ka militāro darbinieku statusa ieviešana līdz šim nav saistīta ar Ministru kabineta politikas plānošanas dokumentos paredzētiem uzdevumiem, bet ir Aizsardzības ministrijas iniciatīva, tās izklāstam nepieciešama papildu informācija projekta anotācijā. | **Panti par militārajiem darbiniekiem ir svītroti.** |  |
| 55. | 60.² Militārā darbinieka pārcelšana citā amatā valsts interesēs(1) Lai nodrošinātu labu pārvaldību, it sevišķi militāro darbinieku uzdevumu efektīvu izpildi, kā arī veicinātu militārā darbinieka kvalifikācijas izaugsmi, militāro darbinieku, motivējot pārcelšanas lietderību, var pārcelt citā militārā darbinieka amatā uz noteiktu vai nenoteiktu laiku tajā pašā vai citā institūcijā. Pārcelšanas pamatojums var būt arī militārā darbinieka motivēts lūgums.(2) Militāro darbinieku citā amatā tajā pašā institūcijā pārceļ ar šīs institūcijas vadītāja lēmumu, citā Aizsardzības ministrijas padotībā esošajā iestādē vai Nacionālajos bruņotajos spēkos – ar aizsardzības ministra lēmumu. (3) Pārceļot militāro darbinieku, tiek izvērtēts viņa viedoklis. Pārceļot militāro darbinieku uz citu institūciju, tiek izvērtēts arī to institūciju viedoklis, no kuras un uz kuru militāro darbinieku var pārcelt.(4) Pārceļot militāro darbinieku citā militārā darbinieka amatā, militārajam darbiniekam nosaka amata mēnešalgu, kas nav zemāka par iepriekšējo, saglabā pastāvīgās piemaksas, kas saistītas ar darbu, un sociālās garantijas, izņemot gadījumus, kad militāro darbinieku pārceļ, ja tiek likvidēta institūcija vai militārā darbinieka amats, tiek samazināts militāro darbinieku skaits, ir pieņemts lēmums par militārā darbinieka neatbilstību ieņemamam amatam, kā arī pēc militārā darbinieka lūguma. (5) Pārceļot militāro darbinieku citā amatā uz noteiktu laiku, viņam saglabā tiesības atgriezties iepriekšējā vai līdzvērtīgā amatā.(6) Militārajiem darbiniekiem, kuriem ir bērni līdz triju gadu vecumam, un grūtnieces nav atļauts pārcelt uz citu apdzīvotu vietu bez viņu piekrišanas.(7) Militārajam darbiniekam, kurš pārcelts citā amatā, ir tiesības piemērot disciplinārsodu par disciplinārpārkāpumu, kas izdarīts iepriekšējos militārā darbinieka amatos.” | 5. Projekta 6. pantā paredzēto likuma 61.² panta septīto daļu nepieciešams precizēt, jo tā nesniedz priekšstatu par disciplinārsodu piemērošanas procedūrām un robežām, proti, saskaņā ar kādu normatīvo regulējumu tas notiks. Vēršam uzmanību, ka šāds grozījums var aizskart cilvēktiesības, tādēļ tas jānosaka ar likumu. Disciplinārsodu piemērošana var radīt strīdus par to tiesiskumu, proti, administratīvo procesu iestādē un tiesā, bet projekta anotācijā par to netiek sniegta jebkāda informācija. | **Panti par militārajiem darbiniekiem ir svītroti.** |  |
| 66. | 27. Šā likuma 60. panta trešais punkts, 60.¹ un 60.² pants stājas spēkā 2021. gada 1. februārī. Personas, kuras līdz 2021. gada 1. februārim pilda militārā darbinieka amata pienākumus, bet neatbilst šā likuma 60.¹ pantā noteiktajam vecuma ierobežojumam, veselības stāvokļa prasībām vai nav apguvušas militāro darbinieku pamatapmācību ir tiesīgas turpināt pildīt militārā darbinieka amata pienākumus ne ilgāk, kā līdz 2024. gada 1. janvāri. Uz personām, kuras pilda militārā darbinieka amata pienākumus, bet neatbilst šā likuma 60.¹ pantā noteiktajam vecuma ierobežojumam, veselības stāvokļa prasībām un nav apguvušas militāro darbinieku pamatapmācību nav attiecināmi 60.¹ panta nosacījumi par darba dienas ilgumu, formas tērpa valkāšanu, dalību militārajās mācībās, atrašanos daļējā valsts apgādībā, karavīra uzturdevas vai tās kompensācijas piešķiršanu un 60.² panta nosacījumi.” | 6. Projekta 9. pantā paredzēto likuma pārejas noteikumu 27. punktu nepieciešams izvērtēt un precizēt. Vēršam uzmanību, ka šobrīd normatīvie akti neparedz militārā darbinieka statusu. Tādējādi, ja likuma 60. panta 3. punkts, 60.¹ un 60.² pants, proti, būtiskākais regulējums par šo statusu un tā piešķiršanu stājas spēkā 2021. gada 1. februārī, tad nevar būt personas, kuras līdz 2021. gada 1. februārim pilda militārā darbinieka amata pienākumus. Jaunais tiesiskais regulējums nosaka personas statusu un tas šobrīd nekādā veidā nav saistīts ar noteiktām anotācijā minētajām profesijām, proti, kurās šobrīd varētu strādāt, piemēram, likumā paredzētie civilie darbinieki. Piedāvājam tiesiskās skaidrības nodrošināšanai veidot vienotu spēkā stāšanās laiku regulējumam par militārajiem darbiniekiem. Papildus norādām, ka likuma pārejas noteikumos šobrīd jau ir 26. un 27. punkts, tādēļ nepieciešams precizēt jauno normu numerāciju. | **Panti par militārajiem darbiniekiem ir svītroti.** |  |
|  |  | **Valsts kancelejas 03.08.2020. atzinums Nr. 3.1.2/23** |  |  |
| 5. | Likumprojekta anotācija. | Ņemot vērā, ka tiek ieviesta jauna nodarbināto kategorija – militārais darbinieks nav saprotams kā tas tiks atspoguļots Atlīdzības uzskaites sistēmas datos (Ministru kabineta 2017. gada 7. novembra noteikumos Nr.662 “Noteikumi par valsts tiešās pārvaldes iestāžu un citu valsts un pašvaldību institūciju amatpersonu (darbinieku) atlīdzības un personu uzskaites sistēmu” – turpmāk - noteikumi Nr. 662). Lai nodrošinātu korektas, patiesas un pilnvērtīgas informācijas atspoguļošanu nepieciešams izstrādāt grozījumus noteikumos Nr.662, papildinot ar atbilstošiem nodarbināto grupas klasifikatoriem (Noteikumu Nr. 662 1. un 2. pielikumi). Attiecīgi lūdzam papildināt anotācijas IV. sadaļu ar šiem noteikumiem. | **Panti par militārajiem darbiniekiem ir svītroti.** |  |
| 6 |  | **Labklājības ministrijas 05.08.2020.atzinums** |  |  |
| 66. | Likumprojekta anotācija. | 1. Likumprojekta 3.pants Militārā dienesta likuma 44. pantu papildina ar 4.2 daļu, paredzot karavīru atbrīvot no mācību maksas, ja divu gadu laikā pēc atvaļināšanas no jauna tiek pieņemts profesionālajā dienestā un nodien ne mazāk kā piecus gadus. Vienlaikus karavīram atmaksā viņa jau samaksāto mācību izdevumu daļu, veicot to kā vienreizēju izmaksu.  Ne likumprojektā, ne arī anotācijas I. sadaļas 2.punktā nav atrunāts, kāpēc laiks starp atvaļināšanu un no jauna pieņemšanu profesionālajā dienestā ir noteikts divi gadi, kā arī, kādā kārtībā karavīram, no jauna nodienot piecus gadus, tiks atmaksāta viņa jau samaksātā mācību izdevumu daļa. Līdz ar to skaidrībai un, lai neveidotos pārpratumi, Labklājības ministrija aicina papildināt anotāciju ar skaidrojumu, kāpēc pārtraukums dienestā - divi gadi ir noteikts kā viens no nosacījumiem karavīram, lai pēc atgriešanās dienestā un nodienot piecus gadus, būtu atbrīvots no mācību maksas. Kā arī lūdzam atrunāt kārtību, kā šādos gadījumos karavīram tiks atmaksāta viņa jau samaksātā daļa par mācībām. Minētais attiecināms arī uz likumprojekta 9.pantu, kas Militārā dienesta likuma pārejas noteikumus papildina ar 26.punktu.  | **Ņemts vērā.**Papildināts likumprojekta anotācijas I.sadaļas 2.punkts.Atbildot jautājumu par kārtību, kā karavīram tiks atmaksāta viņam jau samaksātā daļa par mācībām, vēršam uzmanību, ka šī kārtība, jau ir ietverta likumprojekta 3. pantā paredzētā 44. panta 4.2daļas otrajā teikumā: ,,[..] Vienlaikus, karavīram no jauna nodienot ne mazāk kā piecus gadus, atmaksā viņa samaksāto mācību izdevumu daļu, veicot to kā vienreizēju izmaksu. [..]”; | Papildināta likumprojekta anotācija. |
| 77. | Likumprojekta anotācija | 2. Vēršam uzmanību uz to, ka vairāki Latvijai saistošie starptautiskie tiesību akti, piemēram, Pārskatītā Eiropas Sociālā harta, Apvienoto Nāciju organizācijas Starptautiskais pakts par ekonomiskajām, sociālajām un kultūras tiesībām, kā arī Padomes 2000.gada 27.novembra direktīva 2000/78/EK, ar ko nosaka kopēju sistēmu vienlīdzīgai attieksmei pret nodarbinātību un profesiju (turpmāk – direktīva 2000/78/EK), kuru prasības pamatā ir ieviestas Darba likumā, paredz vienlīdzīgu tiesību principa nodrošināšanu darba tiesiskajās attiecībās, tajā skaitā, attiecībā uz personu tiesībām uz darbu, neatkarīgi no šīs personas vecuma. Vadoties no starptautiskā regulējuma, izņēmuma gadījumi no vienlīdzīgu tiesību principa nodarbinātībā atkarībā no personas vecuma var tikt pieļauti attiecībā uz bruņotajiem spēkiem (direktīvas 2000/78/EK 3.panta 4.punkts). Izņēmums ir pieļaujams, ja valsts tiesību kontekstā atšķirīga attieksme ir objektīvi un saprātīgi attaisnota ar likumīgu mērķi, tostarp likumīgu nodarbinātības politiku, darba tirgu un profesionālās izglītības mērķiem, un, ja šā mērķa sasniegšanas līdzekļi ir atbilstīgi un vajadzīgi (direktīvas 2000/78/EK 6.panta 1.punkts). Vienlaikus dažāda attieksme, kuras pamatā ir īpašība, kas saistīta ar vecumu, neveido diskrimināciju, ja attiecīgo profesionālo darbību būtības dēļ vai tajā sakarā, kurā tās veic, no šādas īpašības izriet īsta un izšķirīga prasība attiecībā uz profesiju ar noteikumu, ka mērķis ir likumīgs un prasība ir proporcionāla (direktīvas 2000/78/EK 4.panta 1.punkts). Papildus jāuzsver, ka arī Latvijas Republikas Satversmes 91.pants paredz, ka visi cilvēki Latvijā ir vienlīdzīgi likuma un tiesas priekšā, kā arī cilvēka tiesības tiek īstenotas bez jebkādas diskriminācijas.Ņemot vērā minēto, Labklājības ministrija aicina izsvērt, vai, nosakot vecuma ierobežojumu ar likumprojekta 6.pantu, ar kuru savukārt plānots papildināt Militārā dienesta likumu ar 60.1 pantu, attiecībā uz anotācijas I. sadaļas 2.punkta 3.lpp. minēto profesiju pārstāvjiem (pavāriem, autovadītājiem, tehniskās apkopes speciālistiem un vēlāk arī darbiniekiem, kas sniegs ģeodēzisko/kartogrāfisko/ģeotelpiskās informācijas atbalstu Nacionālajiem bruņotajiem spēkiem) kā militārajiem darbiniekiem netiek pārkāpts vienlīdzīgu tiesību princips un diskriminācijas aizlieguma princips.Lūdzam papildināt likumprojekta anotācijas I. sadaļas 2.punktu ar atbilstošu un detalizētu pamatojumu, kādēļ tieši iepriekš norādīto profesiju pārstāvji ir iekļaujami militāro darbinieku amatu sarakstā, un tādējādi ir pielīdzināmi bruņotajiem spēkiem vai arī, ka atšķirīgā attieksme atkarībā no vecuma attiecībā uz šo personu grupu ir objektīvi un saprātīgi attaisnota ar kādu noteiktu likumīgu mērķi. Tāpat lūdzam papildināt likumprojekta anotācijas attiecīgo sadaļu arī ar informāciju, kas paskaidro tieši šāda militāro darbinieku vecuma robežas – 65 gadi, noteikšanu likumprojektā. | **Panti par militārajiem darbiniekiem ir svītroti.** |  |
| 88. | Likumprojekta anotācija. | 3. Likumprojekta 6.pants paredz papildināt Militārā dienesta likumu ar 60.1pantu. Atbilstoši šā jaunā panta trešajai daļai ir plānots noteikt, ka militārā darbinieka darba dienas ilgumu nosaka saskaņā ar Militārā dienesta likuma 12.panta trešās daļas noteikumiem. Savukārt Militārā dienesta likuma 12.panta trešā daļa paredz, ka karavīra dienesta dienas ilgums ir atkarīgs no dienesta nepieciešamības. Detalizētu dienesta pienākumu izpildes un atpūtas laika sadali un tās nosacījumus paredz Militārā dienesta iekārtas reglaments un uz tā pamata izdotās pavēles. Karavīram atvaļinājumu piešķir vienības komandieris (priekšnieks). Lūdzam papildināt likumprojekta anotāciju ar atbilstošu un detalizētu skaidrojumu, kāpēc tieši šo profesiju pārstāvjiem nosakāms specifisks un no Darba likuma atšķirīgs darba un atpūtas laika regulējums, kas Darba likumā pārņem Eiropas Parlamenta un Padomes 2003.gada 4.novembra direktīvas 2003/88/EK par konkrētiem darba laika organizēšanas aspektiem prasības. | **Panti par militārajiem darbiniekiem ir svītroti.** |  |
| 9. | 6. Papildināt likumu ar 60.ˡ un 60.² pantu šādā redakcijā:“60.ˡpants. Militārā darbinieka darba tiesiskās attiecības(1) Militārie darbinieki ir civilpersonas vecumā līdz 65 gadiem, kas uz darba līguma pamata pilda aizsardzības ministra noteiktos militāro darbinieku amatus Nacionālajos bruņotajos spēkos un Aizsardzības ministrijas padotībā esošajās iestādēs. (2) Ar militāro darbinieku slēdz darba līgumu. Darba tiesiskās attiecības reglamentējošo normatīvo aktu noteikumi attiecināmi uz militārajiem darbiniekiem tikai tajā daļā, kura nav regulēta šajā likumā.(3) Militārā darbinieka darba dienas ilgumu nosaka saskaņā ar šā likuma 12.panta trešās daļas noteikumiem. (4) Kārtību, kādā militāro darbinieku pieņem darbā, tai skaitā prasības attiecībā uz veselības stāvokli, psiholo¬ģiskajām īpašībām un fizisko sagatavotību militārajiem darbiniekiem nosaka aizsardzības ministrs.(5) Militārais darbinieks apgūst militāro darbinieku pamatapmācību. Iegūto militāro prasmju uzturēšanai militārais darbinieks piedalās militārajās apmācībās aizsardzības ministra noteiktajā kārtībā. (6) Militārajam darbiniekam ir tiesības aizsardzības ministra noteiktajā kārtība valkāt karavīra formas tērpu vai darba tērpu, piedaloties militārajās mācībās.(7) Militāro darbinieku aizsardzības ministra noteiktajā kārtībā ieskaita aktīvajā dienestā izņēmuma stāvokļa izsludināšanas vai kara laika iestāšanās gadījumā.(8) Militārais darbinieks atrodas daļējā valsts apgādībā. Militārais darbinieks saņem karavīra uzturdevu, darba tērpu vai karavīra formas tērpu un nepieciešamo inventāru. Apgādes nosacījumus, normas un kārtību, kādā militārais darbinieks nodrošināms ar materiāltehniskajiem līdzekļiem, nosaka aizsardzības ministrs. Militārais darbinieks nesaņem karavīra uzturdevu, ja viņam piešķirta uzturdevas kompensācija.60.² Militārā darbinieka pārcelšana citā amatā valsts interesēs(1) Lai nodrošinātu labu pārvaldību, it sevišķi militāro darbinieku uzdevumu efektīvu izpildi, kā arī veicinātu militārā darbinieka kvalifikācijas izaugsmi, militāro darbinieku, motivējot pārcelšanas lietderību, var pārcelt citā militārā darbinieka amatā uz noteiktu vai nenoteiktu laiku tajā pašā vai citā institūcijā. Pārcelšanas pamatojums var būt arī militārā darbinieka motivēts lūgums.(2) Militāro darbinieku citā amatā tajā pašā institūcijā pārceļ ar šīs institūcijas vadītāja lēmumu, citā Aizsardzības ministrijas padotībā esošajā iestādē vai Nacionālajos bruņotajos spēkos – ar aizsardzības ministra lēmumu. (3) Pārceļot militāro darbinieku, tiek izvērtēts viņa viedoklis. Pārceļot militāro darbinieku uz citu institūciju, tiek izvērtēts arī to institūciju viedoklis, no kuras un uz kuru militāro darbinieku var pārcelt.(4) Pārceļot militāro darbinieku citā militārā darbinieka amatā, militārajam darbiniekam nosaka amata mēnešalgu, kas nav zemāka par iepriekšējo, saglabā pastāvīgās piemaksas, kas saistītas ar darbu, un sociālās garantijas, izņemot gadījumus, kad militāro darbinieku pārceļ, ja tiek likvidēta institūcija vai militārā darbinieka amats, tiek samazināts militāro darbinieku skaits, ir pieņemts lēmums par militārā darbinieka neatbilstību ieņemamam amatam, kā arī pēc militārā darbinieka lūguma. (5) Pārceļot militāro darbinieku citā amatā uz noteiktu laiku, viņam saglabā tiesības atgriezties iepriekšējā vai līdzvērtīgā amatā.(6) Militārajiem darbiniekiem, kuriem ir bērni līdz triju gadu vecumam, un grūtnieces nav atļauts pārcelt uz citu apdzīvotu vietu bez viņu piekrišanas.(7) Militārajam darbiniekam, kurš pārcelts citā amatā, ir tiesības piemērot disciplinārsodu par disciplinārpārkāpumu, kas izdarīts iepriekšējos militārā darbinieka amatos.” | 4. Likumprojekta 6.pants paredz papildināt Militārā dienesta likumu ar 60.¹pantu, kura septītā daļa noteiks, ka militāro darbinieku aizsardzības ministra noteiktajā kārtībā ieskaita aktīvajā dienestā izņēmuma stāvokļa izsludināšanas vai kara laika iestāšanās gadījumā. Vienlaikus atbilstoši Militārā dienesta likumā ietveramajai 60.²panta pirmajai daļai, lai nodrošinātu labu pārvaldību, it sevišķi militāro darbinieku uzdevumu efektīvu izpildi, kā arī veicinātu militārā darbinieka kvalifikācijas izaugsmi, militāro darbinieku, motivējot pārcelšanas lietderību, var pārcelt citā militārā darbinieka amatā uz noteiktu vai nenoteiktu laiku tajā pašā vai citā institūcijā. Pārcelšanas pamatojums var būt arī militārā darbinieka motivēts lūgums. Darba likuma 56.panta trešā daļa nosaka, ka darba devējam nav tiesību prasīt, lai darbinieks veiktu darba līgumā neparedzētu darbu, izņemot šā likuma 57.pantā noteiktos gadījumus. Saskaņā ar Darba likuma 57.panta pirmo daļu darba devējam ir tiesības ne ilgāk kā uz vienu mēnesi viena gada laikā norīkot darbinieku darba līgumā neparedzēta darba veikšanai, lai novērstu nepārvaramas varas, nejauša notikuma vai citu ārkārtēju apstākļu izraisītas sekas, kuras nelabvēlīgi ietekmē vai var ietekmēt parasto darba gaitu uzņēmumā. Dīkstāves gadījumā darba devējam ir tiesības norīkot darbinieku darba līgumā neparedzēta darba veikšanai ne ilgāk kā uz diviem mēnešiem viena gada laikā (Darba likuma 57.panta otrā daļa). Likumprojektā norādītā Militārā dienesta likuma 60.¹panta septītā daļa un 60.²panta pirmā daļa paredzēs specifisku un no Darba likuma 57.panta atšķirīgu regulējumu militāro darbinieku nodarbināšanai. Lai neveidotos domstarpības, aicinām regulējumu, kas būtībā paredz militāro darbinieku iesaistīšanu darba līgumā neparedzēta darba veikšanā, pārskatīt un precizēt, paredzot Militārā dienesta likuma 60.¹panta septītajā daļā un 60.²panta pirmajā daļā norādi, ka minētās tiesības tiek atrunātas militāro darbinieku darba līgumos. | **Panti par militārajiem darbiniekiem ir svītroti.** |  |
| 10. | 27. Šā likuma 60. panta trešais punkts, 60.¹ un 60.² pants stājas spēkā 2021. gada 1. februārī. Personas, kuras līdz 2021. gada 1. februārim pilda militārā darbinieka amata pienākumus, bet neatbilst šā likuma 60.¹ pantā noteiktajam vecuma ierobežojumam, veselības stāvokļa prasībām vai nav apguvušas militāro darbinieku pamatapmācību ir tiesīgas turpināt pildīt militārā darbinieka amata pienākumus ne ilgāk, kā līdz 2024. gada 1. janvāri. Uz personām, kuras pilda militārā darbinieka amata pienākumus, bet neatbilst šā likuma 60.¹ pantā noteiktajam vecuma ierobežojumam, veselības stāvokļa prasībām un nav apguvušas militāro darbinieku pamatapmācību nav attiecināmi 60.¹ panta nosacījumi par darba dienas ilgumu, formas tērpa valkāšanu, dalību militārajās mācībās, atrašanos daļējā valsts apgādībā, karavīra uzturdevas vai tās kompensācijas piešķiršanu un 60.² panta nosacījumi.” | 5. Likumprojekta 27.pants paredz noteikt pārejas noteikumus Militārā dienesta likumā ietveramajai 60.panta trešajai daļai, 60.¹ un 60.² pantiem. Atbilstoši likumprojekta konkrētajai pārejas noteikumu normai Militārā dienesta likuma 60.panta trešais punkts, 60.¹ un 60.² pants stājas spēkā 2021.gada 1.februārī. Personas, kuras līdz 2021.gada 1.februārim pilda militārā darbinieka amata pienākumus, bet neatbilst šā likuma 60.¹ pantā noteiktajam vecuma ierobežojumam, veselības stāvokļa prasībām vai nav apguvušas militāro darbinieku pamatapmācību, ir tiesīgas turpināt pildīt militārā darbinieka amata pienākumus ne ilgāk, kā līdz 2024.gada 1.janvāri. Uz personām, kuras pilda militārā darbinieka amata pienākumus, bet neatbilst šā likuma 60.¹ pantā noteiktajam vecuma ierobežojumam, veselības stāvokļa prasībām un nav apguvušas militāro darbinieku pamatapmācību, nav attiecināmi 60.¹ panta nosacījumi par darba dienas ilgumu, formas tērpa valkāšanu, dalību militārajās mācībās, atrašanos daļējā valsts apgādībā, karavīra uzturdevas vai tās kompensācijas piešķiršanu un 60.² panta nosacījumi. Ievērojot to, ka ne minētā pārejas noteikumā, ne arī anotācijā nav skaidri minēts, kas notiks ar tiem militārajiem darbiniekiem, kas pēc 2024.gada 1.janvāra joprojām neatbildīs Militārā dienesta likuma 60.¹ pantā noteiktajam vecuma ierobežojumam, veselības stāvokļa prasībām vai nebūs apguvušas militāro darbinieku pamatapmācību, lūdzam papildināt likumprojekta attiecīgo pārejas noteikumu vai anotāciju ar atbilstošu norādi, piemēram, ka darba attiecības ar šīm personām tiks izbeigtas, un, ja tiks izbeigtas, tad pamatojoties uz kādu normatīvo regulējumu, kā arī to, kādas sociālās garantijas pienāksies šīm personām gadījumā, ja darba attiecības tiek izbeigtas. | **Panti par militārajiem darbiniekiem ir svītroti.** |  |
| Atbildīgā amatpersona |    |
|  | (paraksts\*) |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Vita Upeniece

|  |
| --- |
| (par projektu atbildīgās amatpersonas vārds un uzvārds) |
| Aizsardzības ministrijas Juridiskā departamenta Tiesību aktu nodaļas vadītāja |
| (amats) |
| 67335241 |
| (tālruņa un faksa numurs) |
| Vita.Upeniece@mod.gov.lv |
| (e-pasta adrese) |